‘સુલતાન’ એક ક્લાસિક અંડર ડોગની કહાણી છે, જેમાં એક પહેલવાન તમામ વિપરીત પરિસ્થિતિઓ છતાં પણ પરત ફરવા ઈચ્છે છે. સુલતાનને તેની જે પહેલવાની પર અભિમાન હતું એ અભિમાન તેની જિંદગીના ચઢાવ-ઉતારના કારણે ઊતરી જાય છે. અારફા તેનાથી દૂર થઈ જાય છે અને તેનો પરિવાર પણ દૂર થાય છે. સુલતાન અંધકાર વચ્ચે ખોવાઈ જાય છે અને તે અા અંધકારને સ્વીકારીને ગુમનામીની જિંદગી જીવવા લાગે છે. વર્ષો પછી ફરી એક વાર સુલતાનને તેનું ગૌરવ પાછું મેળવવાની તક મળે છે. તે અા માટે તૈયાર થાય છે. તેણે તનતોડ મહેનત કરવાની છે, છૂટી ગયેલી પહેલવાનીના કારણે સુલતાન ભલે કમજોર પડી ગયો હોય, પરંતુ મનથી અાજે પણ એટલો જ મજબૂત છે. સુલતાન નવેસરથી મહેનત શરૂ કરે છે. અા ફિલ્મ પહેલવાનની પોતાનું ગૌરવ પાછું મેળવવાની કહાણી છે. •